UREDBA SVETA (EU) 2019/1919

z dne 8. novembra 2019

o dodelitvi ribolovnih možnosti na podlagi protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43(3) Pogodbe,

ob upoštevanju predloga Evropske komisije,

ob upoštevanju naslednjega:

(1) Sporazum med Evropsko skupnostjo in Islamsko republiko Mavretanijo o partnerstvu v ribiškem sektorju (1) (v nadaljnjem besedilu: Sporazum), odobren z Uredbo Sveta (ES) št. 1801/2006 (2), je začel veljati 8. avgusta 2008.

(2) Protokol k Sporazumu, ki določa ribolovne možnosti in finančni prispevek in ki je začel veljati na isti dan za obdobje dveh let, je bil večkrat nadomeščen.

(3) Protokol k Sporazumu, ki je trenutno v veljavi (3), (v nadaljnjem besedilu: protokol) bo prenehal veljati 15. novembra 2019.

(4) Svet je 8. julija 2019 pooblastil Komisijo za začetek pogajanj z Islamsko republiko Mavretanijo za sklenitev novega sporazuma o partnerstvu o trajnostnem ribištvu in protokola za izvajanje navedenega sporazuma.

(5) V pričakovanju zaključka pogajanj je Komisija v imenu Evropske unije s pogajanji dosegla sporazum v obliki izmenjave pisem o največ enoletnem podaljšanju protokola (v nadaljnjem besedilu: Sporazum v obliki izmenjave pisem). Po zaključku pogajanj je bil Sporazum v obliki izmenjave pisem parafiran 4. septembra 2019.

(6) V skladu s Sklepom Sveta (EU) 2019/1918 (4) je bil Sporazum v obliki izmenjave pisem podpisan 13. novembra 2019.

(7) Treba bi bilo določiti način razdelitve ribolovnih možnosti med države članice za obdobje uporabe podaljšanja Protokola.

(8) Če se izkaže, da ribolovne možnosti, ki so bile Uniji dodeljene na podlagi Protokola, niso v celoti izkoriščene, Komisija v skladu s členom 47(2) Uredbe (EU) 2017/2403 Evropskega parlamenta in Sveta (5) o tem obvesti zadevne države članice in jih prosi za potrditev, da teh ribolovnih možnosti ne bodo uporabile. Če v roku, ki ga določi Svet, ni odgovora, to pomeni potrditev, da plovila zadevne države članice v danem obdobju ne izkoriščajo v celoti svojih ribolovnih možnosti. Navedeni rok bi bilo treba določiti.

(9) Ta uredba bi se morala uporabljati od dneva, na katerega se začne začasna uporaba Sporazuma v obliki izmenjave pisem –

SPREJEL NASLEDNJO UREDBO:

Člen 1 Ribolovne možnosti 1. Ribolovne možnosti, določene s protokolom o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju za obdobje uporabe podaljšanja Protokola, se med države članice razdelijo, kot sledi: (a) Kategorija 1 – plovila za lov na rake, razen rarogov in rakovic Španija 4 150 ton Italija 600 ton Portugalska 250 ton V tej kategoriji je istočasno lahko v mavretanskih vodah prisotnih največ 25 plovil. (b) Kategorija 2 – plovila z vlečno mrežo (nezamrzovalna) in plovila s pridnenimi parangali za ribolov senegalskega osliča Španija 6 000 ton V tej kategoriji je istočasno lahko v mavretanskih vodah prisotnih največ šest plovil. (c) Kategorija 3 – plovila za ribolov pridnenih vrst, razen senegalskega osliča, z orodji, ki niso vlečna mreža Španija 3 000 ton V tej kategoriji je istočasno lahko v mavretanskih vodah prisotnih največ šest plovil. (d) Kategorija 4 – plovila za ribolov tuna s potegalko (12 500 ton – referenčna tonaža) Španija 17 letnih dovoljenj Francija 8 letnih dovoljenj (e) Kategorija 5 – plovila z ribiško palico za lov tunov in plovila s površinskimi parangali (7 500 ton – referenčna tonaža) Španija 14 letnih dovoljenj Francija 1 letno dovoljenje (f) Kategorija 6 – zamrzovalna plovila z vlečno mrežo za pelagični ribolov Nemčija 12 560 ton Francija 2 615 ton Latvija 53 913 ton Litva 57 642 ton Nizozemska 62 592 ton Poljska 26 112 ton Združeno kraljestvo 8 531 ton Irska 8 535 ton V obdobju uporabe podaljšanja Protokola države članice razpolagajo z naslednjim številom četrtletnih dovoljenj: Nemčija 4 Francija 2 Latvija 20 Litva 22 Nizozemska 16 Poljska 8 Združeno kraljestvo 2 Irska 2 Države članice Komisijo obvestijo, če bi določena dovoljenja lahko bila dana na voljo drugim državam članicam. V tej kategoriji je istočasno lahko v mavretanskih vodah prisotnih največ 19 plovil. (g) Kategorija 7 – plovila za pelagični ribolov, namenjen prodaji svežih rib Irska 15 000 ton Če te ribolovne možnosti niso izkoriščene, se prenesejo v kategorijo 6 po razdelitvenem ključu za to kategorijo. (h) Kategorija 2a – (zamrzovalna) plovila z vlečno mrežo za ribolov senegalskega osliča: Španija: senegalski oslič 3 500 ton ligenj 1 450 ton sipa 600 ton V tej kategoriji je istočasno lahko v mavretanskih vodah prisotnih največ šest plovil. 2. Rok iz člena 47(2) Uredbe (EU) 2017/2403, v katerem morajo države članice potrditi, da ne izkoriščajo v celoti ribolovnih možnosti, dodeljenih s Protokolom, je deset delovnih dni od dneva, ko jih Komisija obvesti, da ribolovne možnosti niso v celoti izkoriščene.

Člen 2 Začetek veljavnosti in uporaba Ta uredba začne veljati dan po objavi v Uradnem listu Evropske unije. Uporablja se od dneva, na katerega se začne začasna uporaba Sporazuma v obliki izmenjave pisem.

Ta uredba je v celoti zavezujoča in se neposredno uporablja v vseh državah članicah. V Bruslju, 8. novembra 2019 Za Svet Predsednica L. ANDERSSON

(1) UL L 343, 8.12.2006, str. 4.

(2) Uredba Sveta (ES) št. 1801/2006 z dne 30. novembra 2006 o sklenitvi Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju (UL L 343, 8.12.2006, str. 1).

(3) Protokol o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju za obdobje štirih let (UL L 315, 1.12.2015, str. 3).

(4) Sklep Sveta (EU) 2019/1918 z dne 8. novembra 2019 o podpisu v imenu Evropske unije in začasni uporabi Sporazuma v obliki izmenjave pisem med Evropsko unijo in Islamsko republiko Mavretanijo o podaljšanju protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2019 (glej stran 1918 tega Uradnega lista).

(5) Uredba (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot in razveljavitvi Uredbe Sveta (ES) št. 1006/2008 (UL L 347, 28.12.2017, str. 81).